પરંતુ એનું એક બીજુ કારણ પણ છે કે સરકારના તમામ દાવાઓ છતાં વાસ્તવમાં તો નિકાસ ઘટતી જ જાય છે. અને આયાતો વધતી જાય છે. એક જ 'નમૂનો'જુઓ કે એકલા મોબાઈલ ફોનની આયાત માટે આપણે 23 અબજ ડોલર ખર્ચ કરી રહ્યા છીએ. ઇ-કોમર્સ કંપનીઓ ભારતીય ઉત્પાદનો લેવાને બદલે દુનિયામાં જ્યાં સસ્તો માલ મળે ત્યાંથી આયાત કરીને દેશની પ્રજાને પધરાવી રહી છે. આ એક અજબ વિષચક્ર છે જે સતત આયાતો વધારે છે. પેટ્રોલિયમ પેદાશોના ભાવમાં થતા રહેતા વધારાને કારણે ભારતીય ઉત્પાદનોની પડતર વધતા નિકાસને મોટો આંચકો લાગ્યો છે.